
TIEKĖJO PAŠALINIMO PAGRINDAI, REIKALAVIMAI KVALIFIKACIJAI IR REIKALAUJAMI KOKYBĖS BEI APLINKOS APSAUGOS VADYBOS STANDARTAI

1. Perkančioji organizacija šiame pirkime taiko toliau nurodytą tiekėjo pašalinimo pagrindą ir kitus reikalavimus:
	Eil. Nr.
	Pašalinimo pagrindai / Kiti reikalavimai
	Atitiktį patvirtinantys dokumentai

	1.1.
	VPĮ 46 straipsnio 4 dalies 1 punkte nustatytas pašalinimo pagrindas: Tiekėjas su kitais tiekėjais yra sudaręs susitarimų, kuriais siekiama iškreipti konkurenciją atliekamame pirkime, ir Perkančioji organizacija dėl to turi įtikinamų duomenų.
	Tiekėjo deklaracija (pasiūlymo formoje).

	1.2.
	VPĮ 45 straipsnio 2¹ dalies 1, 2, 3 ir 6 punktuose nustatytos sąlygos.
	Tiekėjo deklaracija (pasiūlymo formoje). 


2. Perkančioji organizacija šiame pirkime nenustato tiekėjų kvalifikacijos reikalavimų.
3. Reikalaujami kokybės ir aplinkos apsaugos vadybos sistemų standartai:
	Eil. Nr.
	Kokybės ir aplinkos apsaugos vadybos sistemos standartai
	Atitiktį patvirtinantys dokumentai

	3.1.
	Tiekėjas, jeigu jis pats vykdo pagal Sutartį tiekiamo žvyro gavybos (karjero eksploatavimo) veiklą, arba ūkio subjektas, faktiškai vykdantis pagal Sutartį tiekiamo žvyro gavybos (karjero eksploatavimo) veiklą, Sutarties vykdymo laikotarpiu turi taikyti aplinkos apsaugos vadybos sistemos reikalavimus pagal standartą LST EN ISO 14001 „Aplinkos vadybos sistemos. Reikalavimai ir naudojimo gairės“, Europos Sąjungos aplinkosaugos vadybos ir audito sistemą (EMAS) arba kitą lygiavertį aplinkos apsaugos vadybos standartą.
	Galiojantis LST EN ISO 14001 sertifikatas, EMAS registraciją patvirtinantis dokumentas arba kitas lygiavertis nepriklausomos įstaigos išduotas sertifikatas, pagrįstas atitinkamais Europos ar tarptautiniais standartais.
Taip pat priimami kiti lygiaverčių aplinkos apsaugos vadybos užtikrinimo priemonių įrodymai, patvirtinantys, kad ūkio subjekto, faktiškai vykdančio tiekiamo žvyro gavybos (karjero eksploatavimo) veiklą, taikomos aplinkos apsaugos vadybos priemonės atitinka reikalaujamo aplinkos apsaugos vadybos sistemos standarto reikalavimus.
Sertifikato ar EMAS registracijos taikymo sritis, o kitų lygiaverčių įrodymų turinys turi apimti su pirkimo objektu susijusią žvyro gavybos (karjero eksploatavimo) veiklą.



Pasiūlymo formoje Tiekėjas turi deklaruoti, kad jis, kiekvienas tiekėjų grupės partneris (jeigu pasiūlymą pateikia tiekėjų grupė), ūkio subjektai, kurių pajėgumais remiamasi, ir, kai taikoma, kiti pasitelkiami ūkio subjektai atitinka jiems šiame SPS 4 priede nustatytus pašalinimo pagrindų nebuvimo, kvalifikacijos, aplinkos apsaugos vadybos sistemos standartų ir kitus reikalavimus. Atitiktį patvirtinantys dokumentai pateikiami šiame priede ir kituose pirkimo dokumentuose nustatyta tvarka.
